ང་ཚོའི་ཞིབ་འཇུག་གི་མཇུག་འབྲས་ནི་དེ་ཁོག་པའི་ནང་སོང་ཡོད་པ་ཤེས་པ་དེ་རེད།ང་ཚོས་སྲོག་ཆགས་ལ་ཚོད་ལྟ་བྱས་པར།ཀླད་པའི་ནང་དུ་དངུལ་ཆུ་རྙེད་ཅིང་།ཁྲག་དང་མཆིན་པ།རུས་པའི་ནང་ནས་ཀྱང་དངུལ་ཆུ་རྙེད་པ་དེས་འདྲེ་དཀའ་བའི་རང་བཞིན་ལྡན་པའི་དངུལ་ཆུ་དེ་ཁོག་པའི་ནང་དུ་སོང་ཡོད་པ་གསལ་བོར་མཚོན།འོན་ཀྱང་།དེ་རྣམ་པ་ག་འདྲ་ཞིག་གི་སྒོ་ནས་མིའི་ཁོག་པའི་ནང་དུ་ཞུགས་པར་ང་ཚོས་ད་དུང་ཞིབ་འཇུག་བྱེད་བཞིན་ཡོད།སྐད་ཆ་བཤད་ནས་མཚམས་འདིར་ཐོན་དུས་ཝེ་ལི་ཞིང་ཧ་ཅང་དགའ་སྤྲོ་སྐྱེ་བཞིན་ཡོད།ཞིབ་འཇུག་གི་འབྲས་བུ་འདིར་བོད་སྨན་ལྕགས་རིགས་ལྗིད་གྲས་ཀྱི་བདེ་འཇགས་རང་བཞིན་ལ་དཔྱད་འཇོག་བྱེད་པའི་བྱ་བའི་ཁྲོད་དུ་དོན་སྙིང་ཆེན་པོ་ལྡན།རྒྱུན་སྤྱོད་སྒྲིག་ཆས་ཀྱིས་བརྟགས་ཐབས་མེད་པའི་ཆུལ་ལྡན་མུ་ཟི་ལ་བརྟགས་དཔྱད་བྱ་ཆེད་དུ།ཝེ་ལི་ཞིང་དང་ཁོང་གི་ཚོགས་པས་གསར་གཏོད་རང་བཞིན་ལྡན་པའི་སྒོ་ནས་གོམ་མཚུངས་འགྱེད་འཕྲོའི་ལག་རྩལ་བཀོལ་ཏེ་ཚད་ཧ་ཅང་ཉུང་བའི་ཆུལ་གྱི་འདུ་ཚད་བརྟགས་ཐུབ་པ་མ་ཟད་ད་དུང་དེའི་རྫས་འགྱུར་གྱི་ཐོག་མའི་རྣམ་པ་ཙམ་ཞིག་ལའང་ཁ་ཚོན་བཅད་པས།གཞུག་ཕྱོགས་ཀྱི་གནད་དོན་དག་ཐག་གཅོད་པར་རྨང་གཞི་བརྟན་པོ་བཏིང་ཞིང་།དེས་ཞིབ་འཇུག་ཚོགས་པས་བོད་སྨན་གྱི་འཕེལ་རྒྱས་ལ་ཚོད་འཛིན་བྱེད་པའི་ལྕགས་རིགས་ལྗིད་གྲས་ཀྱི་བདེ་འཇགས་རང་བཞིན་ལ་དཔྱད་འཇོག་བྱེད་པའི་ལག་རྩལ་གྱི་འཛམ་གླིང་རིམ་པའི་དཀའ་ངལ་སེལ་བ་མཚོན།